**МЕДИЦИНСКИ УНИВЕРСИТЕТ - ПЛЕВЕН**

ФАКУЛТЕТ „ОБЩЕСТВЕНО ЗДРАВЕ”

ОДОБРЯВАМ: ВЛИЗА В СИЛА

Декан на ФОЗ ОТ УЧЕБНАТА 2019/2020 Г.

(Проф. д-р С. Янкуловска, д.м.н.)

**УЧЕБНА ПРОГРАМА**

**по**

**„СТРАТЕГИИ ЗА ПРОМОЦИЯ НА ЗДРАВЕТО”**

# за ОБРАЗОВАТЕЛНО-КВАЛИФИКАЦИОННА СТЕПЕН

#  “МАГИСТЪР”

СПЕЦИАЛНОСТ:

 **“УПРАВЛЕНИЕ НА ЗДРАВНИТЕ ГРИЖИ”**

**ЗАДОЧНО ОБУЧЕНИЕ**

**ПЛЕВЕН**

**2020 г.**

**По учебен план:** задължителна

**Време на обучение:** Първи курс, втори учебен семестър

**Хорариум:** 15 часа: 15 ч. лекции

**Кредити: 2**

**Преподаватели:**

Гл. ас. д-р Стела Георгиева, дм

**АНОТАЦИЯ**

Цел на преподаването по стратегии за промоция на здравето е да задълбочи специфичните познания на студентите-магистри за научните основи на поведенческите и социално-екологични стратегии за подобряване на здравето, да развие умения за самостоятелен анализ на обществените и индивидуални потребности от промоция на здравето и за планиране и осъществяване на здравно-промотивни програми.

Представят се научните основи на поведенческите стратегии за промоция на здравето. Обсъждат се моделите и теориите за предизвикване на индивидуална поведенческа промяна по отношение на здравето. Разглеждат се основните методи за формиране на лични умения и обществена политика, подкрепяща индивидуалния избор на здравословен начин на живот. Подробно се обсъждат и практически усвояват етапите на планиране, осъществяване и оценка на програми за подобряване на здравето, използващи поведенческия подход.

Разглеждат се теоретичните основи и практиката на социално-екологичния подход към здравето. Проследяват се организацията и развитието на общностите, възможностите за повлияване на общественото здравно поведение и същността на стратегиите на обществена политика, благоприятстваща здравето.

Курсът на обучение обогатява разбирането на студентите за същността на стратегиите за подобряване на здравето и след приключването му студентите трябва да са в състояние да:

* Анализират моделите и теориите за предизвикване на индивидуална поведенческа промяна по отношение на здравето;
* Познават вазличните видове рискови фактори и тяхното място в съвкупността от причини за заболяванията и патологичните състоявия;
* Познават същността на процесите на възприемане на рисковите фактори от страна на индивида и обществото;
* Умеят самостоятелно да провеждат анализ на общността и диагностика на потребностите от интервенции за промоция на здравето на нивото на общността;
* Умеят да планира и организират самостоятелно дейности за промоция на здравето в общността, прилагайки разнообразието от стратегии;
* Умеят самостоятелно да избират адекватни стратегии за промоция на здравето на индивиди и общности;
* Умеят да оценяват процеса и резултатите от осъществяването на здравно-промотивни интервенции на индивидуално ниво и сред общността;
* Предлагат адекватен подход на общуване за мотивиране на поведенческа промяна при лица с рисково здравно поведение, съобразно индивидуалните им особености.

**ФОРМИ НА ОБУЧЕНИЕ:**

1. Лекции

**Методи на обучение:**

1. лекционно изложение
2. дискусии
3. проучване на научна литература

**КОНТРОЛ И ОЦЕНКА НА ЗНАНИЯТА**

1. заключителен контрол: дидактически тест от 30 въпроса и самостоятелно разработена здравнопромотивна програма. Тестът се приема за успешен при постигнати 60% (18 верни отговори). Крайната оценка се формира като 0,7 от тестовата оценка и 0,3 от оценката на здравнопромотивната програма.

**РАЗПРЕДЕЛЕНИЕ НА УЧЕБНИЯ МАТЕРИАЛ ПО ТЕМИ**

*Табл. 1.*

|  |  |  |
| --- | --- | --- |
| **№** | **ТЕМАТИЧЕН ПЛАН НА** **НА ЛЕКЦИИТЕ ПО „СТРАТЕГИИ ЗА ПРОМОЦИЯ НА ЗДРАВЕТО”** | **Часове** |
|  | Промоция на здравето – същност, принципи. Преглед на стратегиите за подобряване на здравето. | 2 |
|  | Медицински стратегии за подобряване на здравето. Нива и обхват на профилактика. | 2 |
|  | Детерминанти на здравето. Протективни и рискови фактори. | 2 |
|  | Поведенчески стратегии за промоция на здравето. | 2 |
|  | Мотивация на здравното поведение. Здравно възпитание. | 2 |
|  | Теоретични основи на социални стратегии за подобряване на здравето | 1 |
|  | Основни социални стратегии за промоция на здравето | 2 |
|  | Програми за промоция на здравето. Основни етапи на методологията. | 2 |
|  | **ОБЩО** | **15** |

# ТЕМАТИЧЕН ПЛАН

1. **Промоция на здравето – същност и принципи. Общ преглед на видовете стратегии за подобряване на здравето. (2 ч. лекция)**  Представя се същността, основните принципи, понятия и практически достижения на промоцията на здравето. Обсъжда се понятието позитивно здраве и се представят някои основни измерители – индекс на здравето, данни за физическо развитие и дееспособност, индикатори за ниво на здравна информираност, индикатори за позитивно здравно поведение. Разглеждат се характеристиките, възможностите и слабостите на медицинския, поведенческия и социално-екологичния подходи за решаване на обществено здравните проблеми. Прави се общ преглед на стратегиите, свързани с трите основни подхода за подобряване на здравето.
2. **Медицински стратегии за промоция на здравето. Нива и обхват на профилактика (2 ч. лекция).** Разглеждат се основните характеристики на медицинските стратегии за промоция на здравето. Обсъждат се нивата на профилактика със съответните цели, интервенции и таргетни групи. Прави се сравнителен анализ на прадимствата и недосттатъците на популационната и високорисковата стратегии за първична профилактика. Разглеждат се показателите за оценка на скрининговия тест с тяхното значение и информативна стойност.
3. **Детерминанти на здравето. Протективни и рискови фактори на здравето. Проксимални и дистални рискови фактори. Определяне и оценка на риска. Възприемане на риска (2 ч. лекция).** Дискутират се различните фактори на здравето, посочва се преходът в рисковите фактори на съвременната човешка популация и се представят основните групи рискови за здравето фактори. Въвеждат се понятията проксимални и дистални рискови фактори. Прави се преглед на развитието на процеса на оценяване на рисковете до днес и на методите за оценка на риска. Представят се ключовите цели на оценката на риска, обсъжда се необходимостта от определяне на предотвратимия и атрибутивен товар на рисковите фактори. Разглеждат се факторите, влияещи върху възприемането на рисковете за здравето и връзката им с индивидуалното и общественото здравно поведение. Подчертава се важността на информирането на населението за рисковите фактори и на начините, по които това се прави.
4. **Поведенческите стратегии за подобряване на здравето – социален маркетинг, мас-медийни кампании, кратки интерванции и др. (2 ч. лекция).** Представя се същността, предимствата и слабостите на основни поведенчески стратегии за подобряване на здравето: Кратки интервенции – предимства при оптимизиране ролята на здравните професионалисти в процеса на поведенческа промяна, професионални практически ръководства и инструкции за промотивни интервенции и съветване, примери; Здравна само- и взаимопомощ – същност на процеса, роля на здравните професионалисти, методи за повишаване участието на членовете на групата, оценка на резултатите, примери. Здравословна обществена политика – същност, принципи на политиката, подкрепяща индивидуалните избори на здравословен начин на живот, политика, провеждана по отношение на основни поведенчески рискови фактори – тютюнопушене, нерационално хранене, намалена физическа активност.
5. **Мотивация на здравното поведение. Здравно възпитание – модели, методи, принципи (2 ч. лекция).** Обсъжда се мотивацията на човешкото поведение. Проследява се връзката между здравните знания, убеждения, ценности и здравното поведение. Подробно се разглежда ролята на здравното образование и възпитание за промоцията на здравето. Обсъжда се матрицата на Sheth и Frazier за поведенческа промяна. Характеризират се основните модели на здравно възпитание – авторитарен, съпричастен и промотивен. В сравнителен аспект се разглеждат предимствата и слабите страни на класическите методи за здравно възпитание. Акцентира се върху модерни методи на здравно възпитание – социално заучаване, дифузия на нововъведенията, социална имунизация и др.
6. **Теоретични основи на социалните стратегии за подобряване на здравето. Общност, структура и развитие на човешките общности. Методи за повлияване на социалното поведение. (1 ч. лекция)** Разглеждат се същността и особеностите на човешките общности, тяхната структура, организация и развитие. Обсъждат се основните методи за организация и развитие на общностите и връзката им с програмите за подобряване на здравето. Представят се процесите на повлияване на общественото мнение – фактори, методи и техники. Дискутират се методите за промяна – дифузия и придобиване на ново поведение, консенсусно постигане на промяна, социално планиране, политически мерки – лобиране, законодателни промени, кампании, преговори с конфронтиране, протестни акции. Обсъждат се най-често използваните техники за постигане на промяна в социалното поведение – реципрочност, последователност и ангажиране, подкрепа на индивидуалната от социалната норма, социално повлияване, инструкция от авторитетни органи и институции и др.
7. **Основни социални стратегии за подобряване на здравето. Развитие на общността. Икономически развитие на общността. Обществена политика, благоприятстваща здравето. Създаване на жизнена среда, благоприятстваща здравето (2 ч. лекция).** Представят се същността, възможностите, предимствата и недостатъците на основните социални стратегии за подобряване на здравето. Всяка стратегия се илюстрира с подходящи примери от промотивната практика на развитите страни. Обсъждат се принципите на обществената политика, насочена към промоция на здравето чрез промяна на физическите и социални аспекти на жизнената среда. Разглеждат се актуални проблеми на социално-екологичния подход и проектите на СЗО, насочени към жизнената среда.
8. **Програми за промоция на здравето – основни етапи на методологията (2 ч. лекция).** Последователно се описват етапите на планиране на здравно-промотивните програми. Представя се съдържанието на анализа на общността, като се дава примерен формат на анализа, методите и средствата за събиране на информация за общността, за социален и здравно-демографски анализ на общността, за анализ на дейността на здравната служба, за анализ на службите за социална подкрепа. Обсъжда се диагнозата на общността като заключителен етап от анализа, в който се извършва обобщаване на информацията и идентифициране на основните здравни проблеми на общността. Обсъждат се принципите и подходите за определяне и оценка на таргетната група.

МЕТОДИ ЗА КОНТРОЛ:

Хорариумът на дисциплината позволява провеждането само на заключителен контрол.

Изпитната оценка в края на обучението по дисциплината се формира от оценката на курсова работа и оценката на изпитния тест с 30 въпроса. Оценката за курсовата работа се поставя въз основа на изготвени критерии за оценка, предварително обявени на студентите и въз основа на отговорите на 5 въпроса върху работата, поставени от екзаминатора при устната защита. Изпитният тест е успешно издържан при минимално ниво от 60% верни отговори ( 18 верни отг.). Всеки допълнителен верен отговор носи по 2% при формиране на оценката от теста.

**Изпитна оценка = 0,6 х оценка от тестово изпитване + 0,4 х оценка от устно събеседване**

Крайната оценка се закръгля до единица и се вписва в учебната документация.

**СИСТЕМА ЗА НАТРУПВАНЕ НА КРЕДИТИ**

Общият брой кредити за дисциплината „Стратегии за промоция на здравето” е 2 (60 кр. т.) и е определен от учебния план.

Разпределението на кредитите за аудиторна заетост и извънаудиторна заетост на студентите става според изискванията на Университетската система за набиране и трансфер на кредити.

Общият брой кредити се разпределят между аудиторна и извънаудиторна заетост в съотношение 1 : 1, изразено в еквивалентни кредитни точки както следва:

**От аудиторна заетост 30 т., в т.ч.:**

**От извънаудиторна заетост – 30 т., в т.ч.:**

За подготовка за изпитен тест – 20 т.

За подготовка на курсова работа – 10 т.

Кредитите се получават след успешно полагане на семестриален изпит.

МЯСТО НА ДИСЦИПЛИНАТА В ЦЯЛОСТНОТО ОБУЧЕНИЕ ПО СПЕЦИАЛНОСТТА

Дисциплината “Стратегии за промоция на здравето” е задължителна за студентите от специалност “Здравни грижи” и се изучава във втори семестър. Тя се явява по-нататъшно развитие на теоретичните знания и практически умения, получени от обучението по промоция на здравето в медицинските колежи. При обучението студентите прилагат познания и доразвиват умения от епидемиологията на здравето и социалната медицина, психологията и педагогиката.

ОЧАКВАНИ РЕЗУЛТАТИ

Като основен резултат от обучението по “Стратегии за промоция на здравето” се очаква студентите да познават научните основи на поведенческите и социално-екологични стратегии за подобряване на здравето, да умеят самостоятелно да анализират, планират, осъществяват и оценяват програми за промоция на здравето, използващи на тези стратегии. Очаква се студентите да могат да определят индивидуалните и групови потребности от дейности за подобряване на здравето и адекватно да избират и осъществяват необходимите интервенции самостоятелно или като участници в мултипрофесионални екипи.

**КОНСПЕКТ за семестриален изпит**

* + - 1. Позитивно здраве – определение, измерители.
			2. Същност и характерни особености на основните подходи за подобряване на здравето – медицински, поведенчески, социално-екологичен.
			3. Детерминанти на здравето. Протективни и рискови фактори на здравето. Проксимални и дистални рискови фактори.
			4. Възприемане на риска. Определяне и оценка на риска.
			5. Мотивация на човешкото поведение. Здравни знания и поведение. Здравни убеждения и ценностна система.
			6. Теоретични модели на индивидуална поведенческа промяна.
			7. Здравно обучение и здравно възпитание. Обучение на пациенти. Болнични програми за здравно възпитание. Здравно-образователни програми в първичната помощ. Други форми на здравно образование.
			8. Основни поведенчески стратегии за подобряване на здравето – кратки интервенции, здравна само- и взаимопомощ, здравни комуникации, здравословна обществена политика.
			9. Основни методи при поведенческите стратегии за подобряване на здравето. Оценка на рискови фактори, индивидуални образователни материали, индивидуално и групово съветване.
			10. Същност, принципи и основни предимства на социалния маркетинг като стратегия за подобряване на здравето. Принципите на организиране, провеждане и оценка на мас-медийните здравни кампании.
			11. Планиране на програми за промоция на здравето, основани на поведенчески стратегии – основни понятия, цели, процес.
			12. Планиране на програми за промоция на здравето - анализ на общността, диагноза на общността. Определяне и оценка на целевата група.
			13. Осъществяване на програми за промоция на здравето, основани на поведенчески стратегии – етапи, особености.
			14. Оценка на програмите за промоция на здравето. Цели на програмната оценка, критерии, измерване. Количествена и качествена оценка на резултатите.
			15. Теоретични основи на социалните стратегии за подобряване на здравето. Общност, структура и развитие на човешките общности.
			16. Методи за повлияване на социалното поведение.
			17. Основни социални стратегии за подобряване на здравето. Развитие на общността.
			18. Основни социални стратегии за подобряване на здравето - обществена политика, благоприятстваща здравето. Създаване на жизнена среда, благоприятстваща здравето.
			19. Принципи на избора на подходяща социална стратегия за промоция на здравето и подобряване на жизнената среда.

**ПРИМЕРНИ ТЕМИ ЗА КУРСОВИ РАБОТИ**

1. Програма за промоция на здравето сред деца в училищна възраст със затлъстяване
2. Здравно-възпитателна програма за населението в община .... за намаляване честотата на сърдечно-съдовите заболявания
3. Програма за обучение на пациенти, оперирани по повод на карцином на дебелото черво за подобряване на здравето им
4. Здравно-образователна програма за намаляване честотата на полово-трансмисивните инфекции сред тийнейджъри в училищата на гр.....
5. Програма за кратки интервенции от медицинската сестра в екипа на общопрактикуващ лекар за отказване от тютюнопушене на лица в активна възраст.
6. Здравно-образователна и възпитателна програма за ограничаване на агресията сред деца в училищна възраст.
7. Здравно-промотивна програма за формиране на навици за здравословно хранене по време на бременност
8. Здравно промотивна програма за създаване на правилен режим на физическа активност при лица, занимаващи се предимно с интелектуален труд
9. Здравно-обучителна програма за близките на пациенти с прекаран мозъчен инсулт за правилни рехабилитационни грижи в домашни условия
10. Здравно-образователна и възпитателна кампания за ограничаване на тютюнопушенето сред тийнейджъри
11. Здравно-образователна кампания за ограничаване употребата на психотропни вещества сред подрастващите
12. Програма за създаване и функциониране на училище за родители на деца до 1-годишна възраст
13. Програма за създаване и функциониране на училище за здраве за лица от третата възраст
14. Здравно обучение в болнични условия на пациенти с ..................... за правилен режим на живот.
15. Програма за промоция на здравето в МБАЛ...........
16. Програма за създаване на екологични пътеки на здравето в ....................

**СПИСЪК НА ПРЕПОРЪЧВАНАТА ЛИТЕРАТУРА:**

1. Грънчарова Г., А. Велкова, С. Александрова. Социална медицина, 2 изд. Издателски център на МУ-Плевен, 2018.
2. Борисов В., С. Попова, К. Шопова, Л. Георгиева. Промоция на здравето. Мед. изд.ф Арсо, София, 1998.
3. Dignan M., P. Carr. Program planning for health education and promotion. Lea & Febiger, Philadelphia, 1992, 176.
4. Egger G., R. Spark, J. Lawson. Health promotion strategies and methods. McGraw-Hill Book Company, Sydney, 1994, 131.
5. Hubley J. Communicating health. MacMillan Edu LTD, London, 1995, 246.

**АВТОР НА УЧЕБНАТА ПРОГРАМА:**

Доц. д-р Стела Георгиева, дм

*(Постави пълната програма по учебната дисциплина от тази страница нататък, като се спазва формата и правилата, приети в МУ – Плевен, факултет „ФОЗ“)*